Държавен вестник, бр. 87, 2019 г., стр. 27

БРОЙ  87	
Д Ъ Р Ж А В Е Н  В Е С Т Н И К 	
СТР.  27  
т) „импрегниране на дървени повърхности“ 
означава всеки процес на внасяне на консер­
вант в дървесина;
у) „нанасяне на покритие върху намотъчни 
проводници“ означава всеки процес на нана­
сяне на покритие върху метални проводници, 
използвани за навиване на намотки в транс­
форматори и двигатели и др.;
ф) „неорганизирани емисии“ означава 
изпускани във въздуха, почвата и водите 
емисии на ЛОС, които не се съдържат в от­
падъчни газове, както и – ако не е посочено 
друго – разтворители, съдържащи се в даден 
продукт; това понятие включва неуловените 
емисии на ЛОС, които се изпускат в околната 
среда през прозорци, врати, вентилационни 
и подобни отвори; неорганизираните емисии 
могат да се изчислят въз основа на плана за 
управление на разтворители (вж. допълнение 
I към настоящото приложение);
х) „общи емисии на ЛОС“ означава сумата 
от неорганизираните емисии на ЛОС и еми­
сиите на ЛОС в отпадъчните газове;
ц) „потребление“ означава количеството 
органични разтворители и тяхното количество 
в препаратите, използвани при извършването 
на даден процес, включително разтворите­
лите, рециклирани в инсталацията и извън 
нея, и които се отчитат всеки път, когато се 
използват за извършването на дадена дейност;
ч) „пределно допустима стойност на еми­
сиите (ПДСЕ)“ означава максималното ко­
личество на ЛОС (с изключение на метан), 
изпуснато от инсталация, което не бива да бъде 
надвишавано по време на нормална експлоа­
тация; за отпадъчните газове тя се изразява 
като маса на ЛОС за обем от отпадъчните 
газове (изразено в mg C/Nm3, освен ако не 
е посочено друго), при нормални условия по 
температура и налягане за сух газ; обемите 
газ, които се добавят към отпадъчния газ за 
охлаждане или разреждане, не се отчитат при 
определянето на масовата концентрация на 
замърсителя в отпадъчния газ; пределно допус­
тимите стойности на емисиите на отпадъчни 
газове се обозначават като ПДСЕог; пределно 
допустимите стойности на неорганизираните 
емисии се обозначават като ПДСне;
ш) „нормална експлоатация“ означава 
всички периоди на експлоатация с изключение 
на операциите по въвеждане и извеждане от 
експлоатация и обслужване на оборудването;
щ) „вещества, вредни за човешкото здра­
ве“ – те се разделят на две категории: 
i) халогенирани ЛОС, при които съществува 
възможен риск от необратими въздействия; или
ii) опасни вещества, които са канцерогенни, 
мутагенни или токсични по отношение на 
възпроизводството или могат да причинят рак, 
могат да причинят наследствени генетични 
изменения, могат да причинят рак при вдиш­
ване, могат да увредят плодовитостта или да 
причинят вреда на неродено дете;
аа) „производство на обувки“ означава 
всеки процес на производство на цели обувки 
или части от тях;
бб) „потребление на разтворители“ озна­
чава общото количество вложени органични 
разтворители в дадена инсталация за една 
календарна година или всеки друг 12-месечен 
период без ЛОС, които са оползотворени за 
повторна употреба.
4. Следва да бъдат изпълнени следните 
изисквания:
a) във всички случаи се извършва монито­
ринг на емисиите чрез измервания или чрез 
изчисления4, постигащи най-малко същата 
точност; съответствието с ПДСЕ се удосто­
верява чрез непрекъснати или периодични 
измервания, одобрение на типа или други 
технически издържани методи; в случай на 
непрекъснати измервания на емисиите на 
отпадъчни газове се приема, че е постигнато 
съответствие с ПДСЕ, ако проверените средно­
дневни стойности на емисиите не надвишават 
ПДСЕ; в случаите на периодични измервания 
или други съответни процедури за определяне 
или изчисляване се приема, че е постигнато 
съответствие с ПДСЕ, ако средната стойност 
от всички показания или други процедури в 
рамките на една операция за мониторинг не 
надвишава пределно допустимите стойности; 
неточността на методите за измерване може 
да се вземе под внимание за целите на про­
верката; ПДСЕ за неорганизираните емисии 
и общите емисии се прилагат като средного­
дишни стойности;
б) концентрациите на въздушни замърсите­
ли в газопреносни тръбопроводи се измерват 
по представителен начин; мониторингът на 
съответните замърсяващи вещества и измер­
ванията на експлоатационните показатели, 
както и осигуряването на качеството на авто­
матичните измервателни системи и еталонните 
измервания за калибриране на тези системи, 
се извършват в съответствие със стандартите 
на CEN; при липса на стандартите на CEN се 
прилагат стандартите на ISO, националните 
или международните стандарти, гарантира­
щи получаването на данни с еквивалентно 
научно качество.
4 Методите за изчисление ще бъдат отразени в 
насоките, приети от изпълнителния орган.